**Ανδρέας Χ. Αρτέμης B.Sc. (Eng), M.Sc., D.I.C.**

Γεννήθηκε το 1954. Αποφοίτησε από την Αγγλική Σχολή Λευκωσίας. Σπούδασε Πολιτικός Μηχανικός στα κολλέγια Queen Mary και Imperial του Πανεπιστημίου του Λονδίνου και είναι κάτοχος των τίτλων Bachelor of Science (Engineering) και Master of Science. Είναι μέλος του Διοικητικού Συμβουλίου του ομίλου Commercial General Insurance από το 1985 και Πρόεδρος από το 2002. Είναι επίσης μέλος του Διοικητικού Συμβουλίου της Ομοσπονδίας Εργοδοτών και Βιομηχάνων Κύπρου (ΟΕΒ) και του Κεντρικού Συμβουλίου του Κυπριακού Ερυθρού Σταυρού. Διετέλεσε μέλος του Διοικητικού Συμβουλίου του Συγκροτήματος Τράπεζας Κύπρου (2000 – 2005), Αντιπρόεδρος (2005 – 2012) και Πρόεδρος (2012 – 2013). Διετέλεσε επίσης μέλος του Διοικητικού Συμβουλίου της Αρχής Τηλεπικοινωνιών Κύπρου (1988 – 1994) και Επίτιμος Γενικός Πρόξενος της Νοτίου Αφρικής στην Κύπρο (1996 – 2012). Είναι νυμφευμένος με τη Νίκη-Άννα το γένος Ιωάννη Κλ. Χριστοφίδη και έχει δυο κόρες.